作者:賈仲明
標題:李素蘭風月玉壺春・混江龍
內容:赴瓊林飲宴，不枉了青燈黃卷二十年。有郎官過盞，中使傳宣。御酒淋漓袍袖溼，宮花蹀躞帽簷偏。列紫衫銀帶，聽玉管冰弦。挑絳紗紅燭，對皓月遙天。醉醺醺紅妝扶策下瑤階，氣昂昂朱衣迎接離金殿。擺列著玉簪珠履，準備著寶馬銀鞭。(琴童雲)相公，時遇春天清明節令，你看這郊外人稠物穰，都是賞心樂事。真個好熱鬧也。(正末唱)。